ai4bharat/Pralekha huggingface dataset:
பாதுகாப்பு அமைச்சகம்
கோவிட்-19 சூழல் காரணமாக உள்நாட்டு உற்பத்தியாளர்களின் மூலதன கையகப்படுத்தல் விநியோகங்களை நான்கு மாதங்கள் வரை பாதுகாப்பு அமைச்சகம் நீட்டித்துள்ளது
கோவிட்-19 வைரஸ் தொற்றால் எழும் விநியோக சங்கிலி தொடர் இடையூறுகள் காரணமாக இந்திய விற்பனையாளர்களுடன் தற்போதுள்ள அனைத்து மூலதன கையகப்படுத்தல் ஒப்பந்தங்களுக்கான விநியோக காலத்தை மத்திய பாதுகாப்பு அமைச்சகம் நான்கு மாதங்கள் வரை நீட்டித்துள்ளது .
பாதுகாப்புத்துறை அமைச்சர் திரு.ராஜ்நாத் சிங்-கின் முறையான ஒப்புதலுடன், அமைச்சகத்தின் கையகப்படுத்துதல் பிரிவு இன்று இது தொடர்பான உத்தரவை பிறப்பித்துள்ளது. இந்த உத்தரவில், "வலுவான தடை காரணமாக, இந்த நீட்டிப்பு நான்கு மாத காலத்திற்கு, அதாவது 2020 மார்ச் 25 முதல் 2020 ஜூலை 24 வரை பொருந்தும்" என்று குறிப்பிடப்பட்டுள்ளது.
மேலும் இந்த உத்தரவில், “ஒப்பந்த உபகரணங்கள் வழங்குவதில் தாமதம்/ சேவை மற்றும் முடக்கப்பட்ட காலத்திற்கான பாதிப்பு கட்டணங்கள் விதிப்பு ஆகியவற்றைக் கணக்கிடும் போது வலுவான தடை காலத்திற்கு விலக்கு அளிக்கப்படும்” என்றும் தெரிவிக்கப்படுள்ளது.
கோவிட்-19 சூழல் காரணமாக அதன் உற்பத்திக்கான கால அட்டவணைகள் வெகுவாக பாதிக்கப்பட்டுள்ளதால், இந்த நடவடிக்கை உள்நாட்டு பாதுகாப்புத் தொழிலுக்கு பெரிய அளவில் நிவாரணம் அளிக்கும்.
எனினும், ஒப்பந்தம் செய்யப்பட்ட சாதனங்களை நீட்டிக்கப்பட்ட காலவரையறைக்குள் இந்திய விற்பனையாளர்கள் எளிதாக சிறந்த முறையில் விநியோகம் செய்ய முடியம் என்றும் பாதுகாப்பு அமைச்சகத்தின் உத்தரவு மேலும் கூறுகிறது.
மேலும், இந்த உத்தரவின்படி அதன் முடிவை நடைமுறைப்படுத்துவதில் தனிப்பட்ட திருத்தங்கள் எதுவும் தேவை இல்லை என்றும் அதில் குறிப்பிடப்பட்டுள்ளது.
வெளிநாட்டு விற்பனையாளர்களைப் பொறுத்தவரை, அவர்கள் பாதுகாப்பு அமைச்சகத்தை அணுகலாம். அவரவர் நாடுகளில் நிலவும் சூழ்நிலைக்கு ஏற்ப அவர்களது கோரிக்கைகள் பரிசிலிக்கப்படும் என்றும் உத்தரவில் கூறப்பட்டுள்ளது.
சாலைப் போக்குவரத்து மற்றும் நெடுஞ்சாலைத்துறை அமைச்சகம்
தில்லி-மும்பை விரைவு நெடுஞ்சாலை பணியின் முன்னேற்றம் குறித்து மத்திய அமைச்சர் திரு நிதின் கட்கரி ஆய்வு
தில்லி-மும்பை விரைவுசாலை பணியில் ஏற்பட்டுள்ள முன்னேற்றத்தை, மத்திய சாலை போக்குவரத்து மற்றும் நெடுஞ்சாலைத்துறை அமைச்சர் திரு நிதின்கட்கரி செப்டம்பர் 16 மற்றும் 17ம் தேதிகளில் ஆய்வு செய்கிறார்.
தில்லி-மும்பை இடையே 1,380 கி.மீ தூரத்துக்கு, ரூ.98,000 கோடி செலவில் விரைவு நெடுஞ்சாலை அமைக்கப்படுகிறது. இது இந்தியாவின் மிக நீண்ட விரைவு நெடுஞ்சாலையாக இருக்கும். இது தேசிய தலைநகர் தில்லி, நிதி தலைநகர் மும்பை இடையேயான இணைப்பை மேம்படுத்தும். இந்த விரைவுச் சாலை தில்லி-பரிதாபாத்-சோனா, ஜெவர் விமான நிலையம், ஜவஹர்லால் நேரு துறைமுகம் ஆகியவற்றை துணை சாலைகள் மூலம் இணைக்கும்.
மேலும், இந்த விரைவுச் சாலை தில்லி, ஹரியானா, ராஜஸ்தான், மத்தியப் பிரதேசம், குஜராத் மற்றும் மகாராஷ்டிரா ஆகிய 6 மாநிலங்களை கடந்து சென்று, பொருளாதார மையங்களான ஜெய்ப்பூர், கிசான்கர், அஜ்மீர், கோட்டா, சித்தோர்கர், உதய்ப்பூர், போபால், உஜ்ஜெய்ன், இந்தூர், அகமதாபாத், வதோதரா, சூரத் ஆகியவை இடையே இணைப்பை மேம்படுத்தி லட்சக்கணக்கானோருக்கு பொருளாதார செழிப்பை கொண்டு வரும்.
பிரதமரின் புதிய இந்தியா தொலைநோக்கின் கீழ் உருவாக்கப்பட்ட தில்லி-மும்பை விரைவுச் சாலை, கடந்த 2018ம் ஆண்டு தொடங்கப்பட்டு, கடந்த 2019ம் ஆண்டு மார்ச் 9ம் தேதி அடிக்கல் நாட்டப்பட்டது. மொத்தம் உள்ள 1,380 கி.மீ தூர நெடுஞ்சாலையில், 1,200 கி.மீ தூரம் வரை ஒப்பந்தங்கள் ஏற்கனவே வழங்கப்பட்டு பணிகள் நடைப்பெற்று வருகின்றன.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1755049
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
நாடு தழுவிய தடுப்பூசி இயக்கத்தின் கீழ் இதுவரை மொத்தம் 220.66 கோடி தடுப்பூசி டோஸ்கள் வழங்கப்பட்டுள்ளன. இதில் 95.21 கோடி இரண்டாம் தவணை தடுப்பூசி டோஸ்களும், 22.87 கோடி முன்னெச்சரிக்கை டோஸ்களும் அடங்கும்.
கடந்த 24 மணி நேரத்தில் 2,180 டோஸ் தடுப்பூசிகள் அளிக்கப்பட்டுள்ளன.
இந்தியாவில் தற்போது 44,175 பேர் கொவிட் தொற்றால் பாதிக்கப்பட்டுள்ளனர். இது 0.10 சதவீதமாகும்.
தொற்றிலிருந்து மீண்டவர்களின் விகிதம் 98.72 சதவீதம்.
கடந்த 24 மணி நேரத்தில் 6,379 பேர் பாதிப்பிலிருந்து மீண்டுள்ளனர். இதுவரை குணமடைந்தவர்களின் எண்ணிக்கை மொத்தம் 4,43,77,257 பேர்.
கடந்த 24 மணி நேரத்தில் 3,325 பேருக்கு புதிதாக தொற்று பாதிப்பு உறுதி செய்யப்பட்டுள்ளது.
தினசரி பாதிப்பு விகிதம் 2.29% வாராந்திர பாதிப்பு விகிதம் 3,87% இதுவரை மொத்தம் 92.69 கோடி பரிசோதனைகள் நடத்தப்பட்டுள்ளன. கடந்த 24 மணி நேரத்தில் 1,45,309 பரிசோதனைகள் நடத்தப்பட்டுள்ளன.
மத்திய அமைச்சரவை
தற்போதுள்ள “பகுதியளவிலான கடன் உறுதித் திட்ட”த்தில் மாற்றங்களை ஏற்படுத்த மத்திய அமைச்சரவை ஒப்புதல்
பிரதமர் திரு. நரேந்திர மோடி அவர்கள் தலைமையில் கூடிய மத்திய அமைச்சரவை பொதுத்துறை வங்கிகள் பகுதியளவிலான கடன் உறுதித் திட்டத்தின் விரிவாக்கத்தின் மூலம் வங்கியல்லாத நிதிநிறுவனங்கள், குறு நிதிநிறுவனங்கள் ஆகியவற்றால் வெளியிடப்படும்  ஏஏ வரை அல்லது அதற்கும் குறைவான மதிப்பீடு கொண்ட கடன் பத்திரங்கள் அல்லது வணிகப்பத்திரங்களை வாங்குவதில் முதலில் ஏற்படும் 20 சதவீத இழப்பு வரையில் அரசு பத்திரங்களின் மூலம் உறுதி அளிப்பதற்கு தனது ஒப்புதலை வழங்கியது.
திரட்டப்பட்ட சொத்துக்களை வாங்குவதில் தற்போதுள்ள பகுதியளவிலான கடன் உறுதித்திட்டத்தில் மாற்றங்களைச் செய்யவும் மத்திய அமைச்சரவை தனது ஒப்புதலை வழங்கி, கீழ்க்கண்ட வகையில் அதன் வீச்சை அதிகரித்துள்ளது:
தொழில்நுட்பக் காரணங்களுக்காக மட்டுமே எஸ் எம் ஏ – 1 வகையின் கீழ் 1.8.2018 முந்தையதான கடந்த ஓராண்டு காலத்தில் வங்கியல்லாத நிதிநிறுவனங்கள்/ வீட்டுவசதி நிதிநிறுவனங்கள் ஆகியவை தெரிவித்தவை. இதற்கு முன்பு இக்காலப்பகுதியில் எஸ் எம் ஏ-1 அல்லது எஸ் எம் ஏ -2 ஆகியவையாக வங்கியல்லாத நிதிநிறுவனங்கள்/ வீட்டு வசதி நிதிநிறுவனங்கள் தெரிவித்தவை இத்திட்டத்தின்கீழ் தகுதியற்றவையாக கருதப்பட்டுவந்தன.
சம்பந்தப்பட்ட இந்த வங்கியல்லாத நிதிநிறுவனங்கள்/ வீட்டு வசதி நிதிநிறுவனங்களின் நிகர லாபத்திற்கான அளவுகோல் தளர்த்தப்படுகிறது. அதாவது 2017-18, 2018-19, 2019-20 ஆகிய நிதியாண்டுகளில் குறைந்தபட்சம் ஏதாவது ஒரு நிதியாண்டில் அவை லாபம் பெற்றிருக்க வேண்டும். இதற்கு முன்பு 2017-18, 2018-19-20 ஆகிய நிதியாண்டுகளில் குறைந்தபட்சம் ஏதாவது ஒரு நிதியாண்டில் அவை லாபம் பெற்றிருக்க வேண்டும் என்பதாக இந்த அளவுகோல் இருந்தது.
சொத்துக்களின் தொடக்க தேதிக்கு குறைந்தபட்சம் ஆறு மாதங்களுக்கு முன்பு தொடங்கிய புதிய சொத்துக்களையும் உள்ளடக்கிக் கொள்ள வழியமைக்கும் வகையில் சொத்துக்களின் தொடக்க தேதி குறித்த அளவுகோலில் தளர்வுக்கு அனுமதிக்கப்படுகிறது. இதற்கு முன்பு இத் திட்டத்தின் கீழ் 31.03.2019 வரையில் தொடங்கப்பட்ட சொத்துக்கள் மட்டுமே தகுதியுள்ளவையாக இருந்தன.
· திரட்டப்பட்ட சொத்துக்களை வாங்குவதற்காக இத்திட்டமானது 30.6.2020லிருந்து 31.3.2021 வரை நீட்டிக்கப்படுகிறது.
(
பாதுகாப்பு அமைச்சகம்
இந்தியக் கடலோர காவல் படையின் 46-வது அமைப்பு தினத்தின் அந்தமான் நிக்கோபார் பிரிவின் தலைமை தளபதி வாழ்த்து தெரிவித்துள்ளார்
இந்தியக் கடலோர காவல் படையின் 46-வது அமைப்பு தினமான 2022 பிப்ரவரி 1 அன்று அந்தமான் நிக்கோபார் பிரிவின் தலைமை தளபதி வாழ்த்து தெரிவித்துள்ளார். 1978-ல் வெறும் 07 கடல் பிரிவுகளுடன் தொடங்கப்பட்ட கடலோர காவல் படை தற்போது பல கப்பல்களையும், போர் விமானங்களையும் கொண்ட வலிமை மிக்க படையாக வளர்ச்சி அடைந்துள்ளது.
அந்தமான் நிக்கோபாரில் கப்பற்படையோடு சேர்ந்து 1962 கி.மீ. கடலோர பகுதியையும், 836 தீவுகளையும் கடலோர காவல் படை கண்காணித்து வருகிறது. 6 லட்சம் சதுர கி.மீட்டரில் உள்ள அந்தமான் நிக்கோபார் தீவுகளின் சிறப்பு பொருளாதார மண்டலத்திற்கு தேச நலன் கருதி அது பாதுகாப்பை வழங்குகிறது.
அந்தமான் நிக்கோபார் கடலோர காவல் படை கடந்த ஓராண்டில் கடலில் இருந்து 109 பேரை உயிருடன் பாதுகாத்துள்ளது. இரவு பகலும் மேற்கொள்ளும் கண்காணிப்பின் மூலம் இந்தத் தீவுகளில் சட்டவிரோதமாக மீன்பிடித்த 22 பேரைக் கைது செய்ததோடு, 4 வெளிநாட்டு மீன்பிடி படகுகளையும் கைப்பற்றியது.
எரிசக்தி அமைச்சகம்
நாட்டின் மிகப்பெரிய மிதவை சூரிய சக்தி ஒளிமின்னழுத்தத் திட்டம்: ஆந்திரப் பிரதேசத்தில் தொடக்கம்
தேசிய அனல்மின் கழகம், 25 மெகாவாட் திறன் கொண்ட மிகப்பெரிய மிதவை சூரிய சக்தி ஒளிமின்னழுத்தத் திட்டத்தை ஆந்திர பிரதேசத்தின் விசாகப்பட்டினத்தில் உள்ள அதன் சிம்ஹாத்ரி அனல்மின் நிலையத்தின் நீர்த்தேக்கத்தில் உருவாக்கியுள்ளது. கடந்த 2018-ஆம் ஆண்டு இந்திய அரசால் அறிவிக்கப்பட்ட நெகிழ்வுத்தன்மை திட்டத்தின்கீழ் உருவாக்கப்பட்டுள்ள முதல் சூரியசக்தி திட்டமாகவும் இது அமைந்துள்ளது.
தேசிய அனல்மின் கழகத்தின் மண்டல நிர்வாக இயக்குநர் திரு சஞ்சய் மதன் இந்தத் திட்டத்தை இன்று தொடங்கி வைத்தார்.
மிதவை சூரிய சக்தித் திட்டம், நீர்த்தேக்கத்தில் சுமார் 75 ஏக்கர் பரப்பளவில் அமைக்கப்பட்டுள்ளது. ஒரு லட்சத்திற்கும் அதிகமான சூரியசக்தி ஒளிமின்னழுத்த கலங்களிலிருந்து மின்சாரத்தை உருவாக்கும் திறனை இந்தத் திட்டம் பெற்றுள்ளது. சுமார் 7,000 வீடுகளுக்கு ஒளியூட்டுவது மட்டுமல்லாமல் ஒவ்வொரு ஆண்டும் குறைந்தபட்சம் 46,000 டன் கரியமில வாயுவின் பயன்பாட்டையும் இந்தத் திட்டம் குறைக்கும். மேலும் இதன் மூலம் ஆண்டிற்கு 1,364 மில்லியன் லிட்டர் தண்ணீர் சேமிக்கப்படும் என்று எதிர்பார்க்கப்படுகிறது. இதன்மூலம் 6700 வீடுகளின் தண்ணீர் தேவை பூர்த்தி செய்யப்படும்.
சிம்ஹாத்ரியில் ஹைட்ரஜன் அடிப்படையிலான குறுந்தொகுப்பு முறையை சோதனை அடிப்படையில் தொடங்கவும் தேசிய அனல் மின் கழகம் திட்டமிட்டுள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:https://www.pib.gov.in/PressReleasePage.aspx?PRID=1747847
-----
(Visitor Counter : 277
விண்வெளித்துறை
கடந்த 3 ஆண்டுகளில் வெளிநாட்டு செயற்கை கோள்களை ஏவியதில் விண்வெளித்துறை சுமார் 35 மில்லியன் அமெரிக்க டாலர் மற்றும் 10 மில்லியன் யூரோ வருவாய் ஈட்டியது: மத்திய அமைச்சர் தகவல்
மக்களவையில் கேள்வி ஒன்றுக்கு மத்திய அறிவியல் மற்றும் தொழில்நுட்பத்துறை இணையமைச்சர் டாக்டர். ஜிதேந்திர சிங் எழுத்துபூர்வமாக தாக்கல் செய்த பதிலில் கூறியதாவது:
விண்வெளித்துறையின் பொதுத்துறை நிறுவனமான நியூஸ்பேஸ் இந்திய நிறுவனம் கடந்த 3 ஆண்டுகளில் பல தனியார் மற்றும் சர்வதேச நிறுவனங்களின் செயற்கை கோள்களை விண்ணில் ஏவியதன் மூலம் சுமார் 35 மில்லியன் அமெரிக்க டாலர் மற்றும் 10 மில்லியன் யூரோ வருவாய் ஈட்டியது.
என்எஸ்ஐஎல் நிறுவனம் ஏற்கனவே, 45 சர்வதேச செயற்கை கோள்களை, இஸ்ரோவின் பிஎஸ்எல்வி ராக்கெட் மூலம் ஏவியுள்ளது. வெளிநாட்டு செயற்கைகோள் வாடிக்கையாளர்களுக்காக, 4 பிரத்தியேக விண்ணில் ஏவும் சேவை ஒப்பந்தங்களையும் பெற்றுள்ளது.
உலகளவில் அதிகரித்து வரும் பிராட்பாண்ட் தகவல் தொடர்பு சேவைகள் காரணமாக, என்எஸ்ஐஎல் நிறுவனம் பல வெளிநாட்டு செயற்கை கோள்களை இஸ்ரோ ராக்கெட்டுகள் மூலம் அனுப்புகிறது.
விண்வெளித்துறையில் தனியார் நிறுவனங்களை கொண்டு வருவதற்காக சீர்திருத்தங்களை மத்திய அரசு அறிவித்து அதற்காக இன்-ஸ்பேஸ் என்ற தனி அமைப்பையும் உருவாக்கியுள்ளது. இது விண்வெளித்துறையில் தனியார் நிறுவனங்களின் நடவடிக்கைகளை ஒழுங்குபடுத்தி ஊக்குவிக்கும். விண்வெளி நடவடிக்கைகளை மேற்கொள்வதற்காக 48 விண்ணப்பங்களை இன்-ஸ்பேஸ் நிறுவனம் பெற்றது. இவை பரிசீலக்கப்பட்டு வருகின்றன.
மேலும் விவரங்களுக்கு இந்த ஆங்கில செய்தி குறிப்பை காணவும்:
https://pib.gov.in/PressReleasePage.aspx?PRID=1811548
சுகாதாரம் மற்றும் குடும்ப நலத்துறை அமைச்சகம்
இந்தியாவின் மொத்த கொவிட்-19 தடுப்பூசியின் எண்ணிக்கை 84.89 கோடியைக் கடந்தது
இந்தியாவில் செலுத்தப்பட்டுள்ள கொவிட் தடுப்பூசியின் மொத்த எண்ணிக்கை 84.89 கோடியைக் கடந்து, புதிய சாதனையைப் படைத்துள்ளது. கடந்த 24 மணி நேரத்தில் 71,04,051 தடுப்பூசிகள் செலுத்தப்பட்டுள்ளன. இன்று காலை 7 மணிக்குக் கிடைத்த முதற்கட்ட தகவலின்படி, மொத்தம் 82,99,312 முகாம்களில் 84,89,29,160 தடுப்பூசிகள் போடப்பட்டுள்ளன.
கடந்த 24 மணி நேரத்தில் 28,046 பேர் குணமடைந்தனர். இதன் மூலம் குணமடைந்தவர்களின் மொத்த எண்ணிக்கை 3,28,76,319 ஆக உயர்ந்துள்ளது.
நம் நாட்டில் குணமடைந்தவர்களின் விழுக்காடு, 97.78 சதவீதமாக உள்ளது. இது கடந்த மார்ச் 2020-க்குப் பிறகு மிக அதிகமாகும்.
தொடர்ந்து 90 நாட்களாக புதிய பாதிப்புகளின் எண்ணிக்கை 50,000க்கும் குறைவாக ஏற்பட்டு வருகிறது.
கடந்த 24 மணி நேரத்தில் 29,616 பேர் புதிதாகத் தொற்றுக்கு ஆளாகியுள்ளனர்.
இந்தியாவில் கொவிட் தொற்றுக்கு சிகிச்சை பெறுவோரின் எண்ணிக்கை 3,01,442 ஆக உள்ளது. இது, நாட்டின் மொத்த பாதிப்பில் 0.90 சதவீதம் ஆகும்.
கடந்த 24 மணி நேரத்தில் 15,92,421 பரிசோதனைகளும், இந்தியாவில் இதுவரை மொத்தம் 56,16,61,383 பரிசோதனைகளும் மேற்கொள்ளப்பட்டுள்ளன.
வாராந்திர தொற்று உறுதி விழுக்காடு தொடர்ந்து 92 நாட்களாக 3 சதவீதத்திற்கும் குறைவாக, 1.99 சதவீதமாகவும், தினசரி தொற்று உறுதி விகிதம் 1.86 சதவீதமாகவும் இன்று பதிவாகியுள்ளது. இந்த எண்ணிக்கை 26 நாட்களாக 3 சதவீதத்திற்குக் குறைவாகவும், தொடர்ந்து 109 நாட்களாக 5 சதவீதத்திற்குக் குறைவாகவும் ஏற்பட்டுள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1757921
பாதுகாப்பு அமைச்சகம்
விமானப்படை, கடற்படை, கடலோர காவல் படை மற்றும் பிற படைகளின் விமானதளங்களுக்கான கட்டமைப்பு நவீனமயமாக்கல்
இந்திய விமானப்படை, இந்திய கடற்படை, இந்திய கடலோர காவல் படைக்கான 37 விமான தளங்களின் கட்டமைப்பை நவீனமயமாக்க டாடா பவர் நிறுவனத்துடன் பாதுகாப்பு அமைச்சகம் ஒப்பந்தம் செய்து கொண்டுள்ளது. சுமார் ரூ.1,200 கோடி மதிப்பிலான இந்த ஒப்பந்தம் இன்று கையெழுத்தானது. இந்த ஓப்பந்தத்தின் பரிந்துரைக்கு பாதுகாப்புத் துறை அமைச்சர் திரு.ராஜ்நாத் சிங் ஒப்புதல் அளித்தார்.
இந்திய விமானப்படையின் 30 விமானதளங்களை நவீனமயமாக்குவது உள்ளிட்ட விமான தள கட்டமைப்புகள் மேம்பாட்டு திட்டத்தின் முதல் கட்டத்தை அடிப்படையாகக் கொண்டு, இரண்டாவது கட்டம் செயல்படுத்தப்படுகிறது. முதல் கட்டத்தின்கீழ் விமான தளங்கள் நவீனப்படுத்தப்பட்டதன் மூலம், ராணுவம் மற்றும் பொது பயன்பாட்டாளர்கள் அதகளவில் பயனடைந்து வருகின்றனர்.
(Visitor Counter : 137
சுகாதாரம் மற்றும் குடும்ப நலத்துறை அமைச்சகம்
உலக சுகாதார நிறுவனத்தின் தென் கிழக்கு ஆசிய மண்டலத்தின் 73வது கூட்டத்தில் காணொலி காட்சி மூலம் டாக்டர்.ஹர்ஷ் வர்தன் பங்கேற்பு
உலக சுகாதார நிறுவனத்தின் தென் கிழக்கு ஆசிய மண்டலத்தின் 73வது கூட்டத்தில் மத்திய சுகாதாரத்துறை அமைச்சர் டாக்டர்.ஹர்ஷ் வர்தன் பங்கேற்றார். இணையமைச்சர் டாக்டர்.பூணம் கேத்ரபால் சிங்கும் இதில் கலந்து கொண்டார்.
கொவிட் தொற்று காரணமாக, இந்த 2 நாள் கூட்டம் முதல் முறையாக காணொலி காட்சி மூலம் நடக்கிறது. 73வது கூட்டத்தை தாய்லாந்து அரசு பாங்காக்கில் இருந்து நடத்துகிறது.
இந்தியா சார்பில் இந்த கூட்டத்தில் டாக்டர்.ஹர்ஷ் வர்தன் உரையாற்றினார். கொவிட் தொற்று காரணமாக, உயிரிழந்தவர்களுக்கு அவர் ஆழ்ந்த இரங்கல் தெரிவித்தார். கொவிட்டுக்கு எதிரான நடவடிக்கையில், தங்கள் நலனை பற்றி கவலைப்படாமல் பணியாற்றிய முன்னணி பணியாளர்களுக்கு அவர் நன்றி தெரிவித்தார்.
கூட்டு முயற்சிகளால் ஏற்பட்ட முன்னேற்றத்தை சுட்டிகாட்டுவதற்கு மட்டும் அல்லாமல் மண்டல மற்றும் சர்வதேச சுகாதார விஷயங்கள் குறித்து பேசவும், இந்த மண்டல குழு அமைப்பு மிகவும் பயனளிக்கும் வகையில் இருப்பதாக டாக்டர் ஹர்ஷ் வர்தன் குறிப்பிட்டார்.
தென்கிழக்கு ஆகிய மண்டலத்தில் 11 உறுப்பு நாடுகள், உலக மக்கள் தொகையில் 4ல் ஒரு பங்கை கொண்டுள்ளதாகவும், இங்கு சுகாதார அமைப்புகளை வலுப்படுத்துவது, உலக சுகாதாரத்தை மேம்படுத்த உதவும் என டாக்டர் ஹர்ஷ்வர்தன் கூறினார். ‘‘அனைவருக்குமான சுகாதாரம் என்ற நமது பொதுவான இலக்குதான், அனைவரையும் ஒற்றிணைப்பதாக’’ திரு.ஹர்ஷ் வர்தன் கூறினார்.
இந்தியாவில் தொற்று பாதிப்பிலிருந்து நாட்டு மக்களின் வாழ்வாதாரத்தை பாதுகாக்கவும், தொற்றை கட்டுப்படுத்த பிரதமர் திரு.நரேந்திர மோடியின் வழிகாட்டுதலின் கீழ், மேற்கொள்ளப்பட்ட நடவடிக்கைகளை டாக்டர்.ஹர்ஷ் வர்தன் சுட்டிக்காட்டினார்.
சுகாதார இலக்குகளை அடைய , தேசிய சுகாதார திட்டம், ஆயஷ்மான் பாரத் திட்டம் ஆகியவை கொண்டுவரப்பட்டதையும் இந்த கூட்டத்தில் டாக்டர் ஹர்ஷ் வர்தன் விளக்கினார்.
மக்களுக்கு அத்தியாவசிய மருந்துகளை மலிவு விலையில் வழங்க, ஜன் அசுவாதி மையங்கள் திறக்கப்பட்டுள்ளதையும் அவர் சுட்டிக்காட்டினார்.
போலியோ, டெட்டனஸ், தாய், சேய் இறப்பு குறைந்துள்ளதையும் மத்திய அமைச்சர் திரு.ஹர்ஸ்வர்தன் சுட்டிக் காட்டினார். டி.பி.யை 2025-ம் ஆண்டுக்குள் ஒழிக்க இந்தியா இலக்கு நிர்ணயித்துள்ளதாகவும், நிணநீர் ஃபைலேரியாஸிஸ் மற்றும் கலா-அசார் போன்ற நோய்களை ஒழிக்க உறுதி பூண்டிருப்பதாகவும் டாக்டர்.ஹர்ஷ் வர்தன் தெரிவித்தார்.
மேலும் விவரங்களுக்கு, இந்த செய்தி குறிப்பை ஆங்கிலத்தில் இங்கே படிக்கவும்
https://pib.gov.in/PressReleseDetail.aspx?PRID=1652610
(Visitor Counter : 168
அறிவியல் மற்றும் தொழில்நுட்பத்துறை
குவாண்டம் கம்ப்யூட்டர்களில் தகவல் பரிமாற்றம், தகவல் சேமிப்பு அடர்வை, அதி-உயர் இயக்க எலக்ட்ரான் வாயு அதிகரிக்கும்
அதி-உயர் இயக்க எலக்ட்ரான் வாயுவை விஞ்ஞானிகள் உருவாக்கியுள்ளனர். இது குவாண்டம் தகவல்களின் பரிமாற்ற வேகத்தை அதிகரிக்க முடியும், குவாண்டம் சாதனங்களின் ஒரு பகுதியிலிருந்து மற்றொன்றுக்கு சிக்னல்களை வேகமாக அனுப்ப முடியும், தகவல் மற்றும் சேமிப்பை அதிகரிக்க முடியும்.
மத்திய அரசின் அறிவியல் மற்றும் தொழில்நுட்ப துறையின், தன்னாட்சி நிறுவனமான பஞ்சாப் மொஹாலியில் உள்ள நானோ அறிவியல் மற்றும் தொழில்நுட்ப மைய விஞ்ஞானிகள், இரண்டு ஆக்சைடு அடுக்குகளின் மேற்பரப்புக்கு இடையே அதி -உயர் இயக்க 2டி எலக்ட்ரான் வாயுவை உருவாக்கியுள்ளனர்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:
https://pib.gov.in/PressReleasePage.aspx?PRID=1687916
புவி அறிவியல் அமைச்சகம்
தெற்கு அந்தமான் கடலுக்கு அருகிலுள்ள தென்கிழக்கு வங்கக்கடலில் குறைந்த காற்றழுத்த தாழ்வுப் பகுதி
இந்திய வானிலை ஆய்வுத் துறையின் புயல் எச்சரிக்கைப் பிரிவின் அறிக்கையின் படி, தெற்கு அந்தமான் கடல் மற்றும் அதன் அருகிலுள்ள தென்கிழக்கு வங்கக் கடலில் இன்று காலை குறைந்த காற்றழுத்தத் தாழ்வுப்பகுதி ஒன்று உருவாகியுள்ளது. இதன் தீவிரம் மெதுவாகவும், தாமதமாகவும் இருக்கும் என்று எதிர்பார்க்கப்படுகிறது.
அடுத்த 48 மணி நேரத்தில், இது அதே பகுதியில் வலுவடைந்து, அதற்கடுத்த 48 மணி நேரத்தில் தீவிரமடைந்து , தெற்கு அந்தமான் கடல், அருகிலுள்ள தென்கிழக்கு வங்கக்கடலில் காற்றழுத்தத் தாழ்வு நிலையாக மாறி மேலும் தீவிரமடையக்கூடும். இது மே 5-ஆம் தேதி வரை, வடக்கு-வடமேற்கு திசையில் படிப்படியாக நகர்வதற்கு வாய்ப்புள்ளது.
இதன் தாக்கத்தால், அடுத்த 5 நாட்களுக்கு தெற்கு அந்தமான் கடல், அருகிலுள்ள தென்கிழக்கு வங்கக்கடல் பகுதியிலும், அந்தமான் நிக்கோபார் தீவுகளிலும் மோசமான வானிலை நிலவும்.
அந்தமான் நிக்கோபார் தீவுகளில் பல இடங்களில் மே 1 முதல் 2 வரை மிதமான மழை பெய்யக்கூடும். மே 3 முதல் 5 வரை பெரும்பாலான இடங்களில் மழை பெய்யும்.
மே முதல் தேதியன்று, தென்கிழக்கு வங்கக்கடலில் மணிக்கு 40 முதல் 50 கிலோ மீட்டர் வேகத்தில் சூறைக்காற்று வீசக்கூடும். அது மணிக்கு 60 கிலோ மீட்டர் வேகம் வரை வீச வாய்ப்புள்ளது.
மே முதல் தேதியிலிருந்து 5-ஆம் தேதி வரை தெற்கு அந்தமான் கடல் மற்றும் தென்கிழக்கு வங்கக்கடல் பகுதியில் கடல் வெகு சீற்றத்துடன் காணப்படும்.
மீனவர்கள், மே 1-ஆம்தேதி தென்கிழக்கு வங்கக்கடலிலும், மே 2, 3 ஆகிய தேதிகளில் தெற்கு அந்தமான் கடலிலும், மே 4, 5 ஆகிய தேதிகளில் அந்தமான் கடல் மற்றும் தென்கிழக்கு வங்கக்கடல் பகுதிகளிலும் மீன் பிடிக்கச் செல்ல வேண்டாம் என அறிவுறுத்தப்படுகின்றனர்.
(Visitor Counter : 137
பிரதமர் அலுவலகம்
மகா நவமி தினத்தன்று மா சித்திதாத்ரியிடம் பிரதமர் பிரார்த்தனை செய்கிறார்
நவராத்திரி பண்டிகையின் ஒன்பதாம் நாளான மகா நவமி தினத்தன்று மா சித்திதாத்ரியிடம் பிரார்த்தனை செய்து, அனைவரின் வாழ்வும் வெற்றி பெற பிரதமர் திரு நரேந்திர மோடி ஆசி வேண்டி பிரார்த்தனை செய்தார். மா சித்திதாத்ரியின் பிரார்த்தனைகளையும்  திரு மோடி சமூக வலைதளத்தில் பகிர்ந்து கொண்டுள்ளார்.
விஶ்வகர்த்ரீ விஶ்வভர்த்ரீ விஶ்வஹர்த்ரீ விஶ்வப்ரீதா ।
விஶ்வார்சிதா விஶ்வதிதா ஸித்திதாத்ரி நமோஸ்து தே
நவராத்திரி விழாவில் ஒன்பதாம் நாளான மகாநவமி தினம் அன்னை சித்திதாத்ரிக்கு அர்ப்பணிக்கப்பட்டது. அனைவரும் கடமையின் பாதையில் பயணித்து உத்வேகம் பெறவும், அதே போல் வாழ்க்கையில் வெற்றி பெறவும் மனமார்ந்த வாழ்த்துக்கள்!" என்று சமூக வலைதளத்தில் பிரதமர் மோடி பதிவிட்டுள்ளார்;
அறிவியல் மற்றும் தொழில்நுட்பத்துறை
நைனிடாலில் உள்ள ஆர்யபட்டா உற்றுநோக்கல் அறிவியலுக்கான ஆராய்ச்சி நிறுவனம் - ஏரிஸ், ' உயர் இமயமலைப் பகுதியில் காற்றுத் தரம் மற்றும் பருவநிலை மாற்றத்தினால் நீர் ஆதாரங்கள் மற்றும் வாழ்வாதாரங்கள் மீதுஏற்படும் தாக்கம் ' என்பது குறித்த வலைதள சர்வதேசக் கருத்தரங்குக்கு ஏற்பாடு செய்துள்ளது.
மத்திய அரசின் அறிவியல் மற்றும் தொழில்நுட்பத் துறையின் கீழ் தன்னாட்சி ஆராய்ச்சி நிறுவனமாகச் செயல்படும் நைனிடாலில் உள்ள ஆர்யபட்டா உற்றுநோக்கல் அறிவியலுக்கான ஆராய்ச்சி நிறுவனம் -ஏரிஸ், உத்தரகண்ட்
(மாநிலம் பாவ்ரி கார்வால் பகுதியில் ஸ்ரீநகரில் செயல்படும் மத்திய
பல்கலைக் கழகமான ஹேமாவதி நந்தன் பகுகுணா கார்வால் பல்கலைக் கழகம் ஆகியன இணைந்து கூட்டாக ' உயர் இமயமலைப் பகுதியில் காற்றுத்தூசுத்தரம் மற்றும் பருவநிலை மாற்றத்தினால் நீர் ஆதாரங்கள் மற்றும் வாழ்வாதாரங்கள் மீது ஏற்படும் தாக்கம்' என்பது குறித்த 3 நாள் வலைதள சர்வதேசக் கருத்தரங்கை நடத்தத் திட்டமிட்டுள்ளன. அறிவியல் மற்றும் தொழில்நுட்பத் துறையின் பொன்விழா நினைவுக்
கொண்டாட்டங்களின் ஒரு பகுதியாக இந்தச் சர்வதேசக் கருத்தரங்கு ஏற்பாடு செய்யப்பட்டுள்ளது. கொரானா பெருந்தொற்றுக் காலத்தில் நைனிடால் ஏரிஸ
நிறுவனத்தில் நடைபெறும் முதலாவது வலைதளக் கருத்தரங்கு இது ஆகும்.
இம்மாநாட்டில் பங்கேற்க உலகின் பல்வேறு பகுதிகளில் இருந்து பேச்சாளர்கள் அழைக்கப்பட்டுள்ளனர் . அவர்கள் கீழ்கண்ட கருத்துக்களில் உரை ஆற்ற
உள்ளனர். சிந்து-கங்கை சமவெளிப்பகுதியிலும் மத்திய கங்கை இமயமலைப் பகுதியிலும் வளர்ந்து வரும் காற்றுத் தூய்மைக்கு கேடு, இமயமலைப் பகுதிப்
பனிப்படலங்கள், இமயமலைப் பகுதியில் பனிப்படலம் மற்றும் பருவமழை மீது
பருவநிலை மாற்றத்தின் தாக்கம், தீவிர நிகழ்வுகள் போன்றவை. இந்த
கருத்தரங்கின் மதிப்பீடு செய்யப்பட்ட சொற்பொழிவுகள் "காற்றுத் தூசு
-பருவநிலை பரஸ்பரத் தாக்கம் மற்றும் இமயமலை பகுதியில் நீர் ஆதாரங்கள்" என்ற தலைப்பில் புவி அமைப்பு அறிவியல் சஞ்சிகை - ஜெஸ்-ல் வெளியிடப்படும்.
கலாசாரத்துறை அமைச்சகம்
மத்திய அரசின் கட்டுப்பாட்டில் உள்ள நினைவிடங்களில் பார்வையாளர்களின் உச்சவரம்பு நீக்கம் : ஒலி ஒளிக் காட்சிகள் தொடங்கவுள்ளன
மத்திய அரசின் கட்டுப்பாட்டில் உள்ள நினைவிடங்களில் பார்வையாளர்களின் உச்சவரம்பை தொல்பொருள் ஆய்வுத்துறை நீக்கியுள்ளது.
மத்திய அரசின் கட்டுப்பாட்டில் உள்ள நினைவிடங்களில், பின்பற்ற வேண்டிய நிலையான செயல்பாட்டு விதிமுறைகளைப் புதுப்பித்து, மண்டல இயக்குநர்கள், தொல்பொருள் ஆய்வுத்துறை கண்காணிப்பாளர்களுக்கு கடந்த 18ஆம் தேதி புதிய உத்தரவை தொல்பொருள் ஆய்வுத்துறை அனுப்பியுள்ளது. அதில் நினைவிடங்களுக்கு வரும் பார்வையாளர்களின் உச்சவரம்பு நீக்கப்பட்டுள்ளது.
ஆனால், ஒரு நாளைக்கு எவ்வளவு பார்வையாளர்களை அனுமதிக்க வேண்டும் என்பதை சம்பந்தப்பட்ட தொல்பொருள் ஆய்வுத்துறையின் கண்காணிப்பாளர், மாவட்ட ஆட்சியரின் ஒப்புதலுடன் முடிவு செய்து கொள்ளலாம் எனத் தெரிவிக்கப்பட்டுள்ளது.
மின்னணு நுழைவுச்சீட்டு வழங்குவதில் பிரச்சினை ஏற்பட்டால், பா்ர்வையாளர்களுக்கு காகித நுழைவுச்சீட்டுகளை வழங்கலாம் எனவும், ஒலி ஒளிக்காட்சிகளையும் தொடரலாம் எனவும் தெரிவிக்கப்பட்டுள்ளது.
இந்த மாற்றங்களைத் தவிர, கடந்த ஜூலை 6ஆம் தேதி அமல்படுத்தப்பட்ட இதர விதிமுறைகள், அடுத்த உத்தரவு வரும் வரை தொடரும் எனவும் தெரிவிக்கப்பட்டுள்ளது.
மத்திய உள்துறை அமைச்சகம், சுகாதாரத்துறை அமைச்சகம் கோவிட் தொடர்பாக வழங்கிய வழிகாட்டுதல் நெறிமுறைகள், மாநில மற்றும் மாவட்ட நிர்வாகம் பிறப்பித்த உத்தரவுகள் தொடர்ந்து பின்பற்றப்பட வேண்டும் எனவும் தெரிவிக்கப்பட்டுள்ளது.
-----
(
பாதுகாப்பு அமைச்சகம்
இந்திய-பிரான்ஸ் கூட்டு ராணுவப் பயிற்சியின் 6-வது பதிப்பு "எக்ஸ் சக்தி 2021" பிரான்சில் நிறைவுற்றது
இந்திய-பிரான்ஸ் கூட்டு ராணுவப் பயிற்சியின் ஆறாவது பதிப்பான “எக்ஸ் சக்தி 2021”, 12 நாட்கள் தீவிர பயிற்சிக்கு பின்னர் 25 நவம்பர் 2021 அன்று பிரான்சில் நிறைவுற்றது.
கூட்டுத் திட்டமிடல், செயல்பாடுகளின் பரஸ்பர புரிதல் மற்றும் ஐக்கிய நாடுகள் சபையின் சாசனத்தின் கீழ் பயங்கரவாத எதிர்ப்புச் சூழலில் கூட்டாகச் செயல்படுவதற்குத் தேவையான ஒருங்கிணைப்பு அம்சங்களை அடையாளம் காண்பது ஆகியவற்றில் பயிற்சியின் போது கவனம் செலுத்துப்பட்டது.
களப் பயிற்சி, கடினப் பணிச் சூழல்கள், எதிர்ப்பு நடவடிக்கைகள் உள்ளிட்டவற்றில் பயிற்சியாளர்கள் ஈடுபடுத்தப்பட்டார்கள். இரண்டு கட்டங்களாக நடத்தப்பட்ட பயிற்சியின் போது இரு தரப்பு வீரர்களும் தங்களது சிறந்த செயல்முறைகள் மற்றும் அனுபவங்களை பகிர்ந்து கொண்டனர்.
இரு நாட்டு படைகளின் பயிற்சிகளில் ஈடுபட்டதோடு மட்டுமல்லாமல் விளையாட்டு மற்றும் கலாச்சார நடவடிக்கைகளிலும் இணைந்து ஈடுபட்டு நட்புறவை வளர்த்தனர்.
பயிற்சி குறித்து இரு குழுக்களும் மிகுந்த திருப்தியை வெளிப்படுத்தின. பயங்கரவாதம் இல்லாத உலகத்திற்கான உறுதிமொழியை நோக்கிய மற்றொரு குறிப்பிடத்தக்க மைல்கல்லாக இந்த பயிற்சி விளங்கியது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1775269
தொலைதொடர்பு மற்றும் தகவல் தொழில்நுட்ப அமைச்சகம்
செல்ஃபோன் கோபுரங்கள் நிறுவுவது தொடர்பான மோசடிகள் குறித்து மத்திய தொலைத் தொடர்புத்துறை பொதுமக்களுக்கு எச்சரிக்கை
மத்திய தொலைத்தொடர்புத் துறை, செல்போஃன் கோபுரங்களை நிறுவுவது தொடர்பான மோசடிகள் குறித்து பொதுமக்களுக்கான எச்சரிக்கை மற்றும் அறிவுறுத்தலை வெளியிட்டுள்ளது.
செல்ஃபோன் கோபுரங்கள் நிறுவுதல் என்ற பெயரில் சில நேர்மையற்ற நிறுவனங்கள்/ ஏஜென்சிகள்/தனிநபர்கள் பொதுமக்களிடம் அதிகளவில் மாத வாடகை வழங்கப்படும் போன்ற போலியான வாக்குறுதிகளை வழங்கி மக்களை ஏமாற்றி பணம் வசூலிப்பது தொலைத்தொடர்புத் துறையின்  கவனத்திற்கு வந்துள்ளது. எனவே பொதுமக்கள் எச்சரிக்கையாக இருக்க வேண்டும். அதேபோன்று, கீழ்க்கண்டவற்றை மக்கள் கவனத்தில் கொள்ள வேண்டும் என அந்த துறை அறிவுறுத்தியுள்ளது. அதன் விவரம்:
செல்ஃபோன் கோபுரங்களை நிறுவுவதற்கு வளாகத்தை குத்தகைக்கு/ வாடகைக்கு விடுவதில் DoT தொலைத் தொடர்புத்துறை / TRAI நேரடியாகவோ அல்லது மறைமுகமாகவோ ஈடுபடுவதில்லை. DoT/ TRAI அல்லது அதன் அதிகாரிகள் மொபைல் டவர்களை நிறுவுவதற்கு "ஆட்சேபனை இல்லாச் சான்றிதழை" வழங்குவதில்லை. செல்ஃபோன் கோபுரங்களை நிறுவுவதற்கு ஏதேனும் நிறுவனம்/ஏஜென்சி/தனிநபர் பணம் கேட்டால், பொதுமக்கள் மிகவும் கவனமாக இருக்கவும், நிறுவனத்தின் நற்சான்றிதழ்களை சரிபார்க்கவும். இதுபோன்ற மோசடிச் செயலை யாரேனும் கண்டால், அவர்கள் உள்ளூர் காவல்துறை அதிகாரிகளுக்கு இது குறித்து புகாரளிக்கலாம். மேலும் கூடுதலாக, DoT இன் உள்ளூர் கள அலுவலகத்தையும் தொடர்பு கொள்ளலாம், அவர்களின் தொடர்பு விவரங்கள் DoT இணையதளத்தில் https://dot.gov.in/relatedlinks/director-general-telecom இல் கிடைக்கும் என தெரிவிக்கப்பட்டுள்ளது.
பாதுகாப்பு அமைச்சகம்
மத்திய அமைச்சர் திரு.ராஜ்நாத் சிங் ரஷ்ய பாதுகாப்புத்துறை அமைச்சர் திரு.செர்ஜி ஷோய்க்-குடன் தொலைபேசி வாயிலாக உரையாடினார்
மத்திய பாதுகாப்புத்துறை அமைச்சர் திரு.ராஜ்நாத் சிங், ரஷ்ய கூட்டமைப்பின் பாதுகாப்புத் துறை அமைச்சர் திரு.செர்ஜி ஷோய்க்-குடன் 2022 அக்டோபர் 26-ஆம் தேதி  தொலைபேசி வாயிலாக உரையாடினார். அப்போது, இருநாடுகளிடையே பாதுகாப்பு ஒத்துழைப்பு, உக்ரைனில் மோசமடைந்து வரும் தற்போதைய நிலைமை ஆகியவை குறித்து இரு அமைச்சர்களும் விவாதித்தனர். 'அழிவை ஏற்படுத்தும் குண்டுகள்" மூலம் ஆத்திரமூட்டும் செயல்களில் உக்ரைன் ஈடுபடுவது உள்ளிட்ட பல்வேறு விஷயங்களை ரஷ்ய பாதுகாப்புத்துறை அமைச்சர் செர்ஜி ஷோய்க் மத்திய அமைச்சர் ராஜ்நாத் சிங்கிடம் விளக்கிக் கூறினார்.
மோதலுக்கு முன்கூட்டியே தீர்வு காண பேச்சுவார்த்தை மற்றும் ராஜதந்திர நடவடிக்கைகளை பின்பற்ற வேண்டியதன் அவசியம் குறித்த இந்தியாவின் நிலைப்பாட்டை மத்திய அமைச்சர் ராஜ்நாத் சிங் வலியுறுத்தினார். அணு அல்லது கதிரியக்க ஆயுதங்களை பிரோயோகிப்பது மனிதகுல கோட்பாடுகளுக்கு எதிரானது என்பதால், அணு ஆயுதங்களை பயன்படுத்த கூடாது என்றும் அவர் தெரிவித்தார்.
இரு அமைச்சர்களும் தொடர்ந்து ஒத்துழைப்பில் இருக்க ஒப்புக் கொண்டனர்.